אם בלשונות
אם בלשונות אנשים ומלאכים אדבר,; ואין בי אהבה,; הייתי כנחושת הומה או כצלצול תרועה.; וכי תהיה לי נבואה, ואדע כל הסודות וכל הדעת,; וכי תהיה לי כל האמונה עד כי אעתיק הרים,; ואין בי האהבה - הייתי כאין.; ואם אחלק את כל הוני; ואם אתן את גופי לשרפה; ואין בי האהבה - כל זאת לא תועילני.; האהבה מארכת-אף ועושה חסד,; האהבה לא תקנא, האהבה לא תתפאר ולא תתרומם.; לא תעשה דבר תפלה ולא תבקש את אשר לה; ולא תתמרמר ולא תחשוב הרעה.; לא תשמח בעוולה כי שמחתה עם האמת.; את כל תשא את כל תאמין את כל תקווה ואת כל תסבול; האהבה לא תיפול לעולם אך הנבואות הנה תתבטלנה; והלשונות תכלינה והדעת תתבטל.; כי קצת הוא שידענו וקצת הוא שניבאנו:; וכבוא התמים אז עבור תעבור הקצת.; כאשר הייתי עולל כעולל דיברתי כעולל הגיתי כעולל חשבתי,; וכאשר הייתי לאיש הסרתי דברי העולל:; כי כעת מביטים אנחנו במראה ובחידות, ואז פנים אל פנים.; כעת יודע אני קצתו, ואז כאשר נודעתי אדע אף אני,; ועתה שלוש אלה תעמודנה ; האמונה התקווה והאהבה,; והגדולה בהן היא האהבה.; 